钦定古今图书集成/明伦汇编/官常典/第603卷 > 刘约
## 钦定古今图书集成/明伦汇编/官常典/第603卷 > 刘约

按《兖州府志》：“约字博之，东阿人。第成化己未进士，累
官至吏部郎中，出为河南参政。徽王尝请民田若干
以益国租，下吏勘实，约奏以田还民。王赂刘瑾，遣他
使复勘，以田予王，逮约下吏罢之。瑾诛，乃复故官。约
为人修伟有仪，器，识超越。初聘里中徐氏女，忽病目
而瞽，女家以返币请约曰：‘女瞽即弃不娶，假使男瞽，
女家亦不字耶’？”终不改聘。其后女目忽开，里人奇之，
约生六子，两举进士，为名臣，各有传。